Aanspreeklikheid kan sukses van Saru se WP-ingrepe bepaal | Netwerk24
Aanspreeklikheid kan sukses van Saru se WP-ingrepe bepaal
Zelt Marais, geskorste president van die WP Rugbyunie, sal moeilike vrae moet beantwoord indien die rampspoedige transaksies met Dream World Investments 401 en Flyt Property Investment onder die soeklig geplaas word. Foto: Gallo Images
Terwyl die Suid-Afrikaanse Rugbyunie (Saru) se ingrepe by die Westelike Provinsie wyd verwelkom is, sal die sukses daarvan, al dan nie, uiteindelik bepaal word deur hoe diep hulle bereid is om te delf.
Dit is een ding om beamptes deur die bank net te skors en 'n administrateur aan te stel om 'n wankelende unie se sake te stabiliseer, maar 'n heel ander om seker te maak dat positiewe verandering blywend is.
Saru kan nie bekostig dat die WP ondergaan nie. Die Wes-Kaap is Suid-Afrikaanse rugby se grootste voedingsbron, daar is talle sogenaamde spelers van nasionale belang wat 'n bybetaling van Saru op hul salarisse kry en die Stormers se deelname aan die Verenigde Rugbykampioenskap (VRK) is 'n kontraktuele verpligting.